APSTIPRINĀTS

ar Fiskālās disciplīnas padomes

\_\_.(\_\_) sēdes lēmumu

2020.gada “\_\_”.\_\_\_\_\_\_\_\_\_\_\_\_

protokolu Nr.\_\_\_\_, \_\_\_\_.\_\_\_.§

**Fiskālās disciplīnas padomes Ekspertu paneļa nolikums**

Pieņemti saskaņā ar

Fiskālās disciplīnas likuma

28.panta devītās daļas ceturto punktu

1. **Vispārējie noteikumi**

Rīkojoties saskaņā ar Fiskālās disciplīnas likuma 28.panta 9.daļas 4.punkta noteikumu, ka Padomes kompetencē ietilpst “uzaicināt ekspertus un citus speciālistus piedalīties un sniegt viedokli Padomes sēdēs”, Fiskālās disciplīnas Padome (turpmāk – Padome) izveido Ekspertu paneli.

1. **Ekspertu paneļa darbības mērķi un uzdevumi**
   1. Ekspertu panelis tiek izveidots ar mērķi veicināt pastāvīgu un regulāru ideju apmaiņu Padomes darbības jomās, veidojot dialogu ar sabiedrisko norišu ekspertiem.
   2. Ekspertu paneļa uzdevums ir nodrošināt iespējami plašu sabiedrisko norišu tvērumu, vērtējot Padomes kompetences jautājumus.
2. **Ekspertu paneļa tiesības un pienākumi**
   1. Ekspertu panelim ir tiesības aicināt Padomi pievērst padziļinātu uzmanību Padomes kompetencē esošam jautājumam;
   2. Ekspertu paneļa pienākumi ir sniegt savu viedokli par jautājumiem, kuros Padome lūdz tā vērtējumu.
3. **Ekspertu paneļa biedri un darba organizācija**
   1. Persona kļūst par Ekspertu paneļa biedru, piekrītot Padomes priekšsēdētāja uzaicinājumam;
   2. Persona pārstāj būt par Eksperta paneļa biedru pēc savas vai Padomes priekšsēdētāja gribas;
   3. Darbība Ekspertu panelī ir brīvprātīga un bez atlīdzības;
   4. Ciktāl tas vajadzīgs, Padome nodrošina Ekspertu paneļa biedrus ar viņu darbībai nepieciešamo: FDP e-pasta adresi, vizītkartēm, piekļuvi darba telpām un citām lietām vai pakalpojumiem.